Nedlæggelse af Dagmar Krogh 10 og 12 som § 108-tilbud 
Sagsfremstilling 
16.    Nedlæggelse af Dagmar Krogh 10 og 12 som § 108-tilbud  
                                                                                                                        Åbent 
Sagsnr.: 326-2015-21956       J.nr.: 27.45.00            Åse Thorsen.: 326-2015-132679 
  
[adresse] 
Der har over en årrække været arbejdet på at tilpasse den samlede botilbudskapacitet i Kalundborg Kommune, 
sådan at enkeltmandstilbud og små bosteder, der ikke er driftsøkonomisk og fagligt hensigtsmæssige, lukkes og 
aktiviteterne samles på færre adresser med henblik på at kunne give bedre tilbud til borgerne og opnå en bedre 
driftsøkonomi. 
  
Dybekær 10 + 12 er et længerevarende botilbud oprettet i henhold til Servicelovens § 108 under Bo- og 
Servicecenter Høng. 
Målgruppen for tilbuddet er udviklingshæmmede borgere, hvor borgerne er middel til svært udviklingshæmmede og 
flere har forskellige følgehandicaps som epilepsi, spasticitet og demens. Denne kombination af handicaps 
efterspørger et behov for mere tidssvarende boliger end Dybekær 10 + 12 giver mulighed for, idet mobiliteten for 
borgerne begrænses på det nuværende tilbud. 
  
Det har igennem det seneste år været en udfordring for Bo- og Servicecenter Høng med den vigende belægning af 
pladserne. Der er pt. fem ledige pladser ud af de i alt 12 pladser på [adresse], og der efterspørges ikke 
pladser på tilbuddet fremadrettet. 
Tilbuddet er økonomisk truet, og driften er udfordret i forhold til en rentabel personaledækning m.v. For at imødegå 
en udhuling af økonomien i Bo- og Servicecenter Høng forslås det derfor, at tilbuddet lukkes som et længerevarende 
botilbud i henhold til Servicelovens § 108. 
  
Borgere på [adresse], som Kalundborg Kommune er handlekommune for, vil blive tilbudt et tilsvarende botilbud på 
enten [adresse] i Høng eller på Trekløveret i Kalundborg. 
  
Forsyningsforpligtelsen over for de kommuner, der har borgere på tilbuddene, er overholdt, og procedurerne 
omkring udsendelse af information til relevante kommuner i forhold til mulig nedlukning af tilbud har fulgt 
styringsaftalen 2015.  
  
BEHANDLING 
Direktionen, Socialudvalget, Økonomiudvalget, Kommunalbestyrelsen. 
  
INDSTILLING 
Social-, sundheds- og arbejdsmarkedsdirektøren indstiller: 
· At Dybekær 10 + 12 under Bo- og Servicecenter Høng lukkes som et længerevarende bo-tilbud i henhold til 
Servicelovens § 108 med udgangen af august 2015. 
· At bygningen indgår i det videre arbejde med ejendomsstrategien. 
  
ØKONOMISKE KONSEKVENSER 
Udgiftsbudgetterne på omkostningsstederne er på 5.224.700 kr. Dette gælder udgifter til personale etc. Derudover 
består Dybekærs del af de fælles omkostninger til at være 10,46% (462.600 kr.). Herudover vil der være en 
driftsøkonomisk årlig besparelse svarende til to nattevagter på 700.000 kr.  
  
Disse beløb skal modsvares af nedskrivninger af takstindtægter der svarer til det samme. Der er derfor ikke nogen 
økonomisk gevinst at hente på udgiftsbudgetterne og fællesomkostningerne men den driftsøkonomiske besparelse 
på Bo- og Servicecenter Høng udmøntes i lavere takster som Voksenspecialenheden således sparer. Dog spares 
kun netto 31% svarende til 217.000 kr. da resten af besparelsen tilfalder andre kommuner.  
  
Ift. evt. salg af Dagmar Krogh 10-12 kan det oplyses, at ejendomsværdien udgør 2.100.000 kr.  
Direktionens møde den 26. maj 2015: 
Direktionen vedtog at anbefale social-, sundheds- og arbejdsmarkedsdirektørens indstilling. 
Socialudvalgets møde den 4. juni 2015: 
Udvalget vedtog at anbefale Direktionens indstilling. 
Økonomiudvalgets møde den 17. juni 2015: 
Udvalget vedtog at anbefale Socialudvalgets indstilling med den tilføjelse, at Kalundborg Kommunes andel af 
besparelsen tilgår kassen. 
Det undersøges endvidere, hvad der er planlagt ift. tilbud om bolig og involvering af pårørende. 
  
  
  
Kommunalbestyrelsens møde den 24. juni 2015: 
Kommunalbestyrelsen havde inden mødet modtaget et supplerende notat om placering og involvering af 
pårørende. 
  
Kommunalbestyrelsen vedtog at godkende Økonomiudvalgets indstilling. 
